**A bionyomtatástól a mesterséges intelligenciáig az egészségügyben - I. Nemzetközi Egészségügyi Mérnök Innovációs Konferencia Pécsett**

**A Pécsi Tudományegyetem Szentágothai János Kutatóközpontja ad otthont október 24-26. között az I. Nemzetközi Egészségügyi Mérnök Innovációs Konferenciának (International Conference of Biomedical Engineering And Innovation - iCBEI). A háromnapos rendezvény során nemzetközileg elismert kutatók ismertetik a legmodernebb technológiákat, a legnagyobb biomérnöki fejlesztéseket, továbbá lehetőség nyílik a résztvevőknek ötleteik, tapasztalataik, kutatásaik megosztására.**

Az iCBEI honlapja szerint az október végi, angol nyelvű konferencián betekintést nyerhetünk **a bioprinting, a biotechnológia, az orvosi robotika, a szimulációs oktatós, a neurorehabilitáció és az orvosi anyagtechnológia** világába, továbbá körüljárják a **műtéti tervezés és operatív orvostudomány, az ember-gép interfész, az egészségügyi mesterséges intelligencia és a Big Data** témaköreit.

Az említett témákhoz kapcsolódóan **szeptember 20-ig tudományos absztraktok benyújtására is van lehetőség**, melyek közül a legjobbakat az „IEEE Xplore” nemzetközi folyóiratban teszik közzé.

**Nemzetközi megmérettetés az egészségügyi innováció területén**

Az iCBEI keretében a szervezők az **EIT Health iDAYS-szel közös Hackathont is rendeznek**, melyre a konferencia második és harmadik napján kerül sor.

Az i-Days az **egészségügyi innovációt** népszerűsíti az egyetemi hallgatók körében, több tucat egy- és kétnapos programon keresztül, amiket Európa különböző egyetemi intézményeiben tartanak. Az érdeklődők betekintést nyerhetnek az **egészségügyi innováció gyakorlati lehetőségeibe**, miközben **csapatokban versenyezve oldhatják meg az EIT Health, a helyi intézmények, a magánvállalatok vagy a start-up cégek által felvetett, valós egészségügyi kihívásokat**.

A nyertes csapat részt vehet a győztesek rendezvényén, a végső megmérettetésen, amire egész Európából érkeznek hallgatók. A résztvevők nemcsak betekintést nyerhetnek az egészségügyi innováció világába, hanem lehetőséget kapnak csapattagként is kipróbálni magukat, hogy életünk legnagyobb kihívásaira keressenek megoldásokat.

***Az I. Nemzetközi Egészségügyi Mérnöki Innovációs Konferencia részletes programja, valamint az előadók listája elérhető a rendezvény honlapján****:* [*cbei.pte.hu/programme*](https://icbei.pte.hu/programme.php)

***Regisztráció****:* [*e-conf.com/icbei2022/registration/*](https://e-conf.com/icbei2022/registration/)

***Absztraktok benyújtása:***[*icbei.pte.hu/contribution.php*](https://icbei.pte.hu/contribution.php)

***Hackathon:*** [*icbei.pte.hu/hackathon/*](https://icbei.pte.hu/hackathon/)

***További információk:***[*aok.pte.hu/hu/hirek/hir/15207*](https://aok.pte.hu/hu/hirek/hir/15207)